Tervetuloa ohjelmaan.
Olen Auli Happonen ja puhun siitä, mitä uskoontulossa tapahtuu -
ja mitä ei automaattisesti tapahdu.
Toisessa Korinttolaiskirjeessä kohdassa 5:17 sanotaan näin:
Tämä tapahtuu siinä hetkessä, -
kun ihminen ottaa Jeesuksen vastaan syntiensä sovittajana.
Pelastuksensa eteen ei ihmisen pidä eikä hän voikaan tehdä muuta -
kuin ottaa pelastuksen vastaan.
Mitkään suoritukset tai itsensä parantelut eivät ole tarpeen, -
sillä ne eivät poista syntisyyttä. Sen voi tehdä vain Jeesus.
Kun Pyhä Henki asettuu ihmiseen, -
synnin hallintavalta vaihtuu totuuteen ja valoon.
Ihminen ei enää täytä sielunvihollisen päämääriä -
vaan Jumalan päämääriä.
Uskoontulleella on suora yhteys Isä Jumalaan, -
sillä Jeesus on rakentanut sillan ihmisen ja Jumalan välille.
Seuraukset elämänmuutoksesta näkyvät monin eri tavoin, -
vaikka eri tahtiin eri ihmisillä.
Luettelen muutaman esimerkin muutoksesta.
Ihminen alkaa kysyä Jumalan tahtoa elämänsä suhteen.
Hän alkaa tutkia Raamattua -
ja etsiytyy uskovien seuraan.
Ystäväpiiri vaihtuu, sillä jumalaton elämäntapa menettää merkityksensä.
Päihteet, kiroilu, rahan perässä juokseminen, itsekkyys, ahneus...
Ne eivät enää tunnu hyvältä.
Pyhä Henki vaikuttaa iloa ja rauhaa, joita ei ennen ollut.
Kiitollisuus ja toivon näköala valtaavat mielen.
Ihminen erottaa hyvän pahasta ja oikean väärästä.
Eli arvot muuttuvat.
Tulee puhtauden kaipuu, -
sillä Pyhä Henki muistuttaa synnistä ja lihan heikkouksista.
Ihminen tahtoo ilmaista elämänmuutostaan muille -
ja kertoo siitä niille, jotka vielä elävät ilman yhteyttä Jumalaan.
Ihminen myös tahtoo tehdä hyvää ja kulkea Jumalan johdatuksessa.
Vähitellen näkyy paljon muutakin kasvua, joka miellyttää Isää.
Tässä vain muutamia esimerkkejä.
On siis tapahtunut se, minkä Korinttolaiskirjeestä kerroin:
"Se, mikä on vanhaa, on kadonnut, katso, uusi on sijaan tullut."
Se ei silti tarkoita, että muutos tapahtuisi päivässä tai kahdessa.
Kasvu on yksilöllistä. Se riippuu ihmisen taustasta -
sekä siitä, kuinka läheiseksi suhde Herran kanssa tulee.
Tästä eteenpäin -
kiinnitän huomiota siihen, mikä ei välttämättä muutu uskoontulossa.
Tämä on asia, johon ei mielestäni kiinnitetä tarpeeksi huomiota.
Uskoontulossa Pyhä Henki asettuu ihmisen sisimpään hengen alueelle.
Se ei tarkoita, että muutumme hetkessä sielultamme ehjiksi.
Myös Paholainen pyrkii sielun rikkinäisyyden kautta -
tekemään uutta elämää hankalaksi.
Toisilla on ennen uskoontuloakin ehjempi sielunelämä kuin toisilla.
Siihen ovat vaikuttaneet monet tekijät.
Mutta oli sielu sitten ehjempi tai rikkinäisempi, -
se ei vaikuta pelastukseen.
Jeesuksen seuraaja on matkalla taivaaseen, -
oli hän ehjä tai rikki sielultaan. Herra tahtoo myös parantaa sielut.
On tärkeää löytää asiat, jotka tarvitsevat parantumista.
Tässä auttaa rehellisyys -
ja tahto parantumisen tielle.
Monen taakkana ovat menneisyyden haavat monista eri kokemuksista, -
kuten turvattomuudesta, pelosta, rakkauden puutteesta, -
häpeästä, syyllisyydestä, hylkäämisestä, väkivallasta jne.
Nämä haavoittavat, rikkovat ja jopa murskaavat sielunelämän.
Ne vaikuttavat tunteisiin, itsetuntoon, omanarvontuntoon, -
luonteen kehittymiseen, identiteettiin, käyttäytymiseen, -
puolustusmekanismeihin jne.
Hyviä mittareita rikkinäisyydestä on seurata itsessään -
nouseeko esille esim. seuraavia käyttäytymismalleja.
Luettelen niitä.
Ongelmanratkaisukeinona on paeta paikalta, kun vaikka ahdistaa.
"Pois silmistä, pois mielestä".
On puhumattomuutta ja kostamista.
Ehkä ajautuu riippuvuuksiin.
Syiden etsiminen aina muista ihmisistä tai olosuhteista.
Tai ongelmat lakaistaan maton alle.
Vääristellään totuutta. Mennään aina sieltä, missä aita on matalin.
Tai annetaan pelon hallita elämää tai ihmissuhteita.
Tai sitten teeskentelee, ei osaa olla aito.
Itsensä vertaileminen jatkuvasti muihin ihmisiin.
Tai jatkuva suorittamisen paine, että kelpaisi.
Tai tulee raivokohtauksia.
Eli vaikeus ilmaista tunteita.
Saattaa olla ulkopuolisuuden tunne sosiaalisissa tilanteissa.
Mustasukkaisuus ja kateus hallitsee.
Paljon muutakin voi olla merkkinä sielun vammoista.
Luettelemani asiat eivät poistu automaattisesti, kun tulee uskoon.
Sielun rikkinäisyyshän on tapahtunut vuosien saatossa.
Oireilua on havainnoitava erikseen ja lähdettävä parantumisen tielle -
Pyhän Hengen avulla.
Kerron muutaman kohdan, miten pääset eteenpäin.
Seuraavat asiat olivat minulle apuna eheytymiseen -
sieluni rikkoneesta lapsuuden hyväksikäytöstä -
ja muista satuttavista kokemuksista.
Ole rehellinen itsellesi. Pyydä Pyhältä Hengeltä ohjausta, -
että pystyt tunnistamaan parantumista tarvitsevat asiat.
Ala työstää niitä Jumalan edessä rukouksessa.
Hae apua sielunhoidosta -
tai terapeutilta, jonka kanssa koet yhteistyön sujuvan.
Älä lähde yhteistyöhön ihmisen kanssa, jota et koe sopivaksi.
Pyydä Jumalalta tahtoa ja voimia asioiden työstämiseen.
Puhu kaikesta avoimesti Herralle. Pyydä Jumalalta johdatusta, -
miten voit vapautua entisistä vahingollisista malleista -
ja siirtyä ehjään malliin elää ja toimia itsesi ja muiden kanssa.
Tässä on hyvä anoa viisautta ja asenteiden muuttumista.
Se todella toimii.
Älä anna periksi, vaan etsi eheyttä ja vapautumista kaikella voimallasi.
Silloinkin kun edistystä ei näy.
Pyhä Henki on apunasi ja tukenasi, ja voitto tulee.
On hyvä muistaa, että on itsekästä ja usein melkeinpä kohtalokasta -
jättää sielunelämänsä retuperälle.
Se ei nimittäin kuormita vain omaa elämää, -
vaan tekee myös niiden ihmisten elämän hankalaksi, -
jotka joutuvat tekemisiin sielultaan rikkinäisen kanssa.
Sisäinen eheytyminen auttaa Jumalan tuntemaan oppimisessa, -
sillä Hän ei ketään kiusaa eikä ole pahan kiusattavissa.
Isä tahtoo auttaa meitä aina -
ja iloitsee eheytymisestämme ja kasvustamme Hänen ominaan.
Rikkinäisen sielun äänet -
peittävät usein alleen Pyhän Hengen äänen.
Sielun haavat usein huutavat kovaa ja peittävät alleen -
hiljaisen ja rauhaisan Pyhän Hengen äänen.
Niin voimme jopa luulla sielumme hajottavia ääniä Jumalan ääneksi -
ja tehdä vääriä valintoja.
Tähän loppuun haluan kertoa ihanan rukouksen Jeremian kirjasta.
Jer. 17:14. Me voidaan samalla tässä sitten jatkaa rukousta.
"Paranna minut, Herra, niin minä parannun, -
auta minua, niin olen autettu. Sillä Sinä olet minun ylistykseni."
Isä, mä siunaan katsojia.
Rukoilen, että Pyhä Henki saa tehdä työtä rikkinäisissä sieluissa.
Tulkoon läpimurto heille, jotka eivät ole sisällä valtakunnassasi.
Ja rukoilen, ettei se kasvu jämähdä paikalleen, -
vaan rohkeutta pyydän kaikille katsojille -
lähteä parantumisen tielle, Pyhä Henki, Sinun avullasi.
Kiitos Herra, että Sinä olet voimallinen eheyttäjä.
Vapautan taivaallisen suunnitelman, joka Sinulla on katsojia varten.
Sen suunnitelman, joka on paras ja täydellinen.
Joka tuo paljon hedelmää ihmisen omassa elämässä, -
kuten niiden elämässä, joille he kirkastavat Sinun rakkauttasi.
Vain Sinun rakkautesi, Jeesus, parantaa, puhdistaa, eheyttää, -
tuo uuden toivon, uuden alun kaikille katsojille.
Ihmisille, jotka tahtovat lähteä seuraamaan Sinua.
Tahtovat löytää läheisen suhteen kanssasi.
Päästä niihin tavoitteisiin, jotka ovat Sinun sydämelläsi.
Mä julistan vapautusta kaikille sidotuille sieluille.
Parantumista sielun vammoihin. Vapautumista pyhässä nimessäsi.
Ja kiitän siitä, että Sinä teet potilaista sotilaita.
Rukoilemme, ettei mikään estä Sinun suunnitelmaasi jokaiselle.
Pyhässä nimessäsi kiitän ja ylistän ja tahdon oikein pyytää, -
että tästä rukouksesta tulee monen kohdalle kiitosaihe, -
josta he saavat todistaa, Jeesus, Sinun nimessäsi. Aamen.
Tekstitys: Johanna Holmström